Ottar Landfald

Ottar Ingebrigt Landfald (1919–2009) var en norsk sivilagronom, gårdbruker og politiker (Sp) fra Stange i Innlandet. Han var stortingsrepresentant fra Hedmark i to perioder 1973–1981.

Han vokste opp i Verdal, hvor foreldrene drev gård. «Fraflyttet verdaling fyller 90 år» Han var aktiv i Reservepolitiet i Sverige under krigen, og fikk Deltagermedaljen i 1988. Han tok eksamen på NLH i 1949, giftet seg med Eli Omstad samme år og de overtok hennes hjemgård Kåterud gård på Ottestad utenfor Hamar i 1950.Historien om gården; kaaterudgard.no

Han satt i fylkestinget i Hedmark og i kommunestyre og formannskap i Stange fra 1955 til han ble stortingsmann. Han var leder av Hedmark bondelag 1961-65, leder av fylkeslandbruksstyret 1969-76, og leder av Hedmark Senterparti 1966-1974. Han var vararepresentant til Stortinget i perioden 1969–1973. 

Landfald hadde også styreverv i Østlendingen, Statens Kornforretning og Norges landbruksvitenskapelige forskningsråd. I årene 1971–74 var han medlem av et rådgivende tremannsutvalg som skulle vurdere oppløsning av kommunesammenslutninger.

 1977–1981: sekretær i Forsvarskomitéen
 1977–1981: medlem i Den utvidede utenriks- og konstitusjonskomitéen
 1973–1977: medlem i Forsvarskomitéen
 1973–1977: varamedlem i Den utvidede utenriks- og konstitusjonskomitéen

 1973–1977: Medlem Stortingets delegasjon til NATO-parlamentarikerforsamlingen
 1977–1981: Delegat FNs generalforsamling,Medlem Stortingets delegasjon til NATO-parlamentarikerforsamlingen

 Referanser 

 Eksterne lenker 


Kategori:Stortingsrepresentanter fra Sp
Kategori:Stortingsrepresentanter for Hedmark
Kategori:Stortingsrepresentanter 1973–1977
Kategori:Stortingsrepresentanter 1977–1981
Kategori:Personer fra Verdal kommune
Kategori:Personer fra Stange kommune
Kategori:Deltagermedaljen